

Rijeka, M. Gupca 23

Tel: 051 211 139

Faks.: 051 338 609

E-mail: gkri@gkri.hr

Broj: 1002/2017

Rijeka, 15. prosinac 2017.godine

Temeljem odredbe čl.9.st.2. Zakona o knjižnicama RH ( “Narodne novine”, br.:105/97, 5/98, 104/00 i 69/09), čl.17.st.1.t.12. Statuta Gradske knjižnice Rijeka ( broj: 293/2014 od 26. lipnja 2014.g.), Odluke Općinskog vijeća Općine Omišalj od dana 22. studenog 2017.g., KLASA: 021-05/17-01/9, URBROJ: 2142-06-17-01-28, suglasnosti gradonačelnika Grada Rijeke, mr.sc. Vojka Obersnela od dana 18.04.2017.godine, KLASA:023-01/17-03/41, URBROJ: 2170/01-15-00-17-2, Upravno vijeće Gradske knjižnice Rijeka na 45. sjednici održanoj dana 15. prosinca 2017. godine donosi sljedeću

**O D L U K U**

I. Gradska Knjižnica Rijeka obavljati će djelatnost narodne knjižnice za Općinu Omišalj

(obavljanje knjižnične djelatnosti) u knjižnici *Vid Omišljanin* kao ogranku Gradske knjižnice Rijeka.

II. Način obavljanja djelatnosti narodne knjižnice, odnosno obavljanje knjižnične djelatnosti, međusobna prava i obveze regulirati će se Ugovorom između Gradske knjižnice Rijeka i Općine Omišalj.

III. Ova Odluka stupa na snagu danom donošenja i objavit će se na oglasnoj ploči Gradske knjižnice Rijeka

**Obrazloženje**

Odredbom čl.9.st.2. Zakona o knjižnicama RH (“Narodne novine”, br.:105/97, 5/98, 104/00 i 69/09) propisano je da općina ili grad može obavljanje djelatnosti narodne knjižnice posebnim ugovorom povjeriti narodnoj knjižnici u drugoj općini ili gradu. Osnovom navedene odredbe Zakona o knjižnicama i iskazanoj volji Gradske knjižnice Rijeke da za potrebe Općine Omišalj obavlja djelatnost narodne knjižnice, Općinsko vijeće Općine Omišalj na sjednici održanoj dana 22. studenog 2017. godine donijelo je Odluku ( KLASA: 021-05/17-01/9, URBROJ: 2142-06-17-01-28) kojom je dana suglasnost za sklapanje ugovora sa Gradskom knjižnicom Rijeka kojim će se urediti obavljanje knjižnične djelatnosti za Općinu Omišalj u knjižnici *Vid Omišljanin* kao ogranku Gradske knjižnice Rijeka, te je općinska načelnica ovlaštena na sklapanje ugovora. Suglasnost gradonačelnika Grada Rijeke izražena je dana 18.4.2017. godine, KLASA: 023-01/17-03/41, URBROJ: 2170/01-15-00-17-2.

Slijedom navedenoga, odlučeno je kao u izreci ove Odluke.

 Predsjednica Upravnog vijeća

Sandra Krpan